تورکیه-ده ترور آکت‌لاری تهلوکه‌سی بهانه‌سی ایله کونسوللوق‌لاری‌نین ایشینی دایاندیران‌لارین دا اولدوغو 9 اؤلکه‌نین آنکارا‌داکی سفیرلری خاریجی ایشلر ناظیرلیگینه چاغیریلیب.
دیپلوماتیک منبع‌لرین معلوماتینا گؤره، ترور آکت‌لاری تهلوکه‌سی بهانه‌سی ایله کونسوللوق‌لاری‌نین ایشینی دایان‌دیران امریکا، هوللاندیا، سوئیس، سوئد، اینگیلتره، آلمانیا، بلژیک، فرانسا و ایتالیانین سفیرلری خاریجی ایشلر ناظیرلیگینه چاغیریلیب.
مسئله ایله باغلی سفیرلره رئاکسیا وئریلیب و تورکیه-ده‌کی بوتون دیپلوماتیک نوماینده‌لیک‌لرین تهلوکه‌سیزلیگی‌نین اولوسلار آراسی موقاویله‌لر اساسیندا تامین ائدیلدیگی خاطیرلادیلیب.
بو جور همزمان فعالیت‌لرین متناسب و احتیاط‌لی یاناشما اولمادیغی، بو جور یاناشما‌لارین یالنیز ترور تشکیلات‌لاری‌نین مکرلی گوندمینه خیدمت گؤستردیگی وورغولانیب.
دوست و متفیق اؤلکه‌لردن گؤزلنتی‌نین تورکیه-نین تهلوکه‌سیزلیک قوروم‌لاری ایله امکداش‌لیق اولدوغو ایفاده ائدیلیب.
